b'\n_START_ARTICLE_\nArquebisbat d\'Hermosillo\n_START_SECTION_\nTerritori\n_START_PARAGRAPH_\nL\'arxidi\xc3\xb2cesi compr\xc3\xa8n 16 municipis de l\'estat mexic\xc3\xa0 de Sonora. _NEWLINE_La seu arxiepiscopal \xc3\xa9s la ciutat d\'Hermosillo, on es troba la catedral de la Assumpci\xc3\xb3 de Maria Verge._NEWLINE_El territori s\'est\xc3\xa9n sobre 36.991\xc2\xa0km\xc2\xb2, i est\xc3\xa0 dividit en 49 parr\xc3\xb2quies, reagrupades en 8 decanats.\n_START_SECTION_\nHist\xc3\xb2ria\n_START_PARAGRAPH_\nL\'evangelitzaci\xc3\xb3 de la regi\xc3\xb3 va ser completada pel pare Niza, qui acompany\xc3\xa0 auda\xc3\xa7ment els exploradors i els conquistadors castellans. Els castellans ocuparen diverses localitats i evangelitzaren nombroses tribus de la regi\xc3\xb3 a inicis del segle XVII. Els jesu\xc3\xaftes, als quals se\'ls encarreg\xc3\xa0 convertir els habitants de la regi\xc3\xb3 al cristianisme, es fund\xc3\xa0 les famoses missions de R\xc3\xado Yaqui, R\xc3\xado Mayo i Pimeria. Es disting\xc3\xad el sacerdot itali\xc3\xa0 Eusebio Francesco Chini, anomenat el "padre Kino". El 1767 els jesu\xc3\xaftes van ser expulsats i van haver d\'abandonar les missions, que ocupaven un enorme territori._NEWLINE_La di\xc3\xb2cesi de Sonora va erigir-se el 9 de maig de 1779 mitjan\xc3\xa7ant la butlla Immensa divinae pietatis del papa Pius VI, amb territori pres de la di\xc3\xb2cesi de Durango (avui arxidi\xc3\xb2cesi). Origin\xc3\xa0riament era sufrag\xc3\xa0nia de l\'arquebisbat de M\xc3\xa8xic, i la resid\xc3\xa8ncia episcopal es trobava a Arizpe. Despr\xc3\xa9s dels conflictes amb els indis, la seu va ser traslladada primer a \xc3\x81lamos i posteriorment a Culiac\xc3\xa1n._NEWLINE_El 27 d\'abril de 1840 ced\xc3\xad una porci\xc3\xb3 del seu territori a benefici de l\'erecci\xc3\xb3 del bisbat de Calif\xc3\xb2rnia (avui arquebisbat de Monterrey)._NEWLINE_El 23 de juny de 1863 pass\xc3\xa0 a formar part de la prov\xc3\xadncia eclesi\xc3\xa0stica de l\'arquebisbat de Guadalajara._NEWLINE_El 24 de maig de 1883 ced\xc3\xad una nova porci\xc3\xb3 del seu territori a benefici de l\'erecci\xc3\xb3 de la di\xc3\xb2cesi de Sinaloa (avui bisbat de Culiac\xc3\xa1n) i contextualment la resid\xc3\xa8ncia episcopal va ser traslladada a Hermosillo._NEWLINE_El 23 de juny de 1891, en virtut de la butlla Illud in primis del Papa Lle\xc3\xb3 XIII pass\xc3\xa0 a formar part de la prov\xc3\xadncia eclesi\xc3\xa0stica de l\'arxidi\xc3\xb2cesi de Durango._NEWLINE_El 20 de juny de 1959 ced\xc3\xad una nova porci\xc3\xb3 del seu territori a benefici de l\'erecci\xc3\xb3 del bisbat de Ciudad Obreg\xc3\xb3n._NEWLINE_L\'1 de setembre del mateix any assum\xc3\xad el nom de di\xc3\xb2cesi d\'Hermosillo, per efecte del decret Quum Apostolicis de la Congregaci\xc3\xb3 Consistorial._NEWLINE_El 13 de juliol de 1963 va ser elevada al rang d\'arxidi\xc3\xb2cesi metropolitana mitjan\xc3\xa7ant la butlla Mexicana natio del Papa Pau VI. _NEWLINE_L\'25 de mar\xc3\xa7 de 1966 i el 19 de mar\xc3\xa7 de 2015  ced\xc3\xad m\xc3\xa9s porcions de terra per al benefici de la creaci\xc3\xb3 de, respectivament, dels bisbats de Mexicali i de Nogales.'